Johann Peter Eckermann
Store norske leksikon,Språk og litteratur,Litteratur i verden,Europa,Tysklands litteratur,Tysklands litteratur på 1800-tallet
Johann Peter Eckermann har gått inn i tysk litteraturhistorie som privatsekretæren til den tyske forfatteren Johann Wolfgang von Goethe.
Goethes privatsekretær Etter å ha sendt Goethe sine egne litterære forsøk, reiste Eckermann til Weimar i 1823 og ble Goethes privatsekretær. Goethe betrodde ham med det testamentariske ansvaret for sitt verk. Om Eckermanns opptegnelser alltid var helt i tråd med sannheten, er usikkert, men samtalene viser stor beundring for Goethe som dikter, tenker og menneske. Utallige spørsmål i litteratur, politikk og vitenskap blir berørt. Etter Goethes død i 1832 ble Eckermann bibliotekar i Weimar. Egen litterær produksjon Eckermann skrev selv dikt og fortellinger, men mest kjent er Samtaler med Goethe (originaltittel Gespräche mit Goethe in den letzten Jahren seines Lebens). Denne samlingen bestod av tre bind og ble utgitt i tidsrommet 1836–1848. En forkortet norsk oversettelse ble utgitt av Ejlert Bjerke i 1949, ny utgave i 1965. Les mer i Store norske leksikon Tysklands litteratur Eksterne lenker Johann Peter Eckermann i Projekt Gutenberg-DE Johann Peter Eckermann i Deutsche Biographie